ddrg/super_eurlex huggingface dataset:
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

Tá tréimhsí tiomána agus scíthe tiománaithe á rialáil faoi dhlí AE ó bhí 1969 ann. Sa lá atá inniu ann, tá íoscheanglais maidir le huastréimhsí tiomána laethúla agus seachtainiúla, íos-sosanna agus tréimhsí scíthe laethúla agus seachtainiúla leagtha síos i Rialachán (AE) Uimh. 561/2006 (an 'Rialachán maidir le Tréimhsí Tiomána). Tá sé leagtha síos ann freisin gur gá tacagraf a úsáid mar phríomhuirlis chun comhlíonadh na gceanglas sin a sheiceáil. Glacadh Rialachán tar éis Rialacháin tar a éis sin chun tacagraif a oiriúnú d'fhorbairtí teicneolaíochta, agus is é an ceann deireanach acu sin Rialachán (AE) Uimh. 165/2014 maidir le tacagraif in iompar de bhóthar (an 'Rialachán maidir le Tacagraif'). Leis an Rialachán sin tugadh isteach an 'tacagraf cliste' atá nasctha le seirbhís suite atá bunaithe ar chóras loingseoireachta satailíte.

Tá an Rialachán maidir le Tréimhsí Tiomána agus an Rialachán maidir le Tacagraif ina gcuid d'iarracht níos leithne ar dhálaí oibre na dtiománaithe a fheabhsú, iomaíocht chothrom idir oibreoirí a áirithiú agus sábháilteacht ar bhóithre na hEorpa a mhéadú. Chuir ceanglais níos déine maidir le húsáid tacagraf, de réir a chéile, le héifeachtúlacht agus le comhsheasmhacht an fhorfheidhmithe ar fud AE.

Ceann de thátail na meastóireachta ex-post ar reachtaíocht shóisialta maidir le hiompar de bhóthar agus lena forfheidhmiú a rinneadh in 2015-2017 mar chuid den Chlár um Oiriúnacht Rialála (REFIT), nach raibh éifeachtacht an Rialacháin maidir le Tréimhsí Tiomána ach páirteach i leith dálaí oibre tiománaithe a fheabhsú agus iomaíocht chothrom idir oibreoirí a áirithiú. Tháinig méadú ar shábháilteacht ar bhóithre le linn na tréimhse sin, ach, ar ndóigh, ní féidir a rá gurb é an Rialachán sin amháin ba chúis leis na feabhsuithe sin.

Tá baint ag na deacrachtaí is mó a bhíonn ann le heasnaimh sna rialacha féin, ach, chomh maith le sin, le forfheidhmiú nach leor agus le neamhacmhainneacht na rialacha i leith dul i ngleic leis na dúshláin shóisialta agus margaidh atá ag teacht chun cinn san earnáil sin. Is é is cuspóir leis an togra seo, ar tionscnamh de chuid REFIT é, na heasnaimh a sainaithníodh a leigheas agus cúnamh a thabhairt feabhas a chur ar na dálaí oibre agus gnó san earnáil. Bainfear sin amach trí fhorálacha áirithe a shoiléiriú agus a thabhairt cothrom le dáta agus trí úsáid na dtacagraf atá ann faoi láthair agus iad siúd a bheidh ann amach anseo a uasghrádú a thuilleadh chun forfheidhmiú níos cost-éifeachtúla a áirithiú.
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

I dTreoir 2006/1/CE maidir le húsáid feithiclí arna bhfruiliú gan tiománaithe chun earraí a iompar de bhóthar déantar foráil maidir le híosleibhéal oscailte margaidh i dtaca le feithiclí fruilithe le haghaidh earraí a úsáid sa mhargadh aonair. Ar an dóigh sin, is éard is aidhm di (i) acmhainní a leithdháileadh ar an mbealach is fearr trí shrian a chur le húsáid dhiomailteach tosca táirgeachta (e.g. caipiteal atá sáite i bhfeithiclí tearcúsáidte) agus (ii) cur le solúbthacht agus táirgiúlacht na ngnóthas lena mbaineann. Baineann na cuspóirí uile le húsáid feithiclí fruilithe.

San am céanna, áfach, leis an Treoir seo ceadaítear do na Ballstáit srian a chur le húsáid feithiclí fruilithe le haghaidh earraí ar mó ná sé thona a nollmheáchan feithicle faoi chomhair oibríochtaí ar a gcuntas féin. Ceadaítear leis freisin srian a chur le húsáid feithicle arna fruiliú i mBallstát eile seachas Ballstát bunaíochta an ghnóthais a bhfuil an fheithicil fruilithe aige.

Baineann na srianta sin ó éifeachtacht na Treorach. Anuas air sin, leagann siad ualach rialacháin gan ghá ar ghnóthais mar aon le meascán mearaí de rialacha a chruthú ar údar mearbhaill ag oibreoirí iad. Bunchuspóir de chuid Chlár an Aontais um Oiriúnacht Rialála (REFIT), a bhfuil an togra seo mar chuid de, is ea an tualach riaracháin ar ghnóthais a laghdú agus na rialacha a shoiléiriú.

Moltar, dá bhrí sin, deireadh a chur leis an bhféidearthacht úsáid feithiclí fruilithe a shrianadh faoi chomhair oibríochtaí ar a gcuntas féin. Ar a bharr sin, ceadófar ar feadh ceithre mhí ar a laghad úsáid feithicle arna fruiliú i mBallstát eile ionas go mbeidh ar chumas gnóthas freastal ar phointí buaicéilimh sealadacha nó séasúracha agus/nó feithiclí lochtacha nó damáistithe a athsholáthar. Dealraíonn sé gur den riachtanas é ligean do na Ballstáit teorainn ceithre mhí a chur le húsáid feithicle arna fruiliú i mBallstát eile seachas Ballstát bunaíochta an ghnóthais a bhfuil an fheithicil fruilithe aige chun gur féidir saobhadh féideartha a sheachaint i bhfianaise na mórdhifríochtaí ó Bhallstát go chéile idir na leibhéil chánach a ghearrtar ar fheithiclí bóthair.

Tríd is tríd, áirithítear leis an togra seo go mbeidh rochtain chomhionann ag oibreoirí iompair ar fud an Aontais ar mhargadh na bhfeithiclí fruilithe. Áirithítear leis freisin go mbeidh creat aonfhoirmeach rialála i bhfeidhm fud fad an Aontais agus cuirtear ar a gcumas d'oibreoirí iompair a ngníomhaíochtaí iompair a dhéanamh ar an mbealach is éifeachtúla is féidir. Toisc gur gnách feithiclí fruilithe a bheith níos nuaí agus níos sábháilte agus gur gnách níos lú truaillithe á dhéanamh acu, maolaíonn an togra seo na seachtrachtaí diúltacha a bhaineann le hiompar de bhóthar.

Togra de thograí éagsúla é seo i réimse an iompair de bhóthar a bhfuil sé ar intinn ag an gCoimisiún a ghlacadh in 2017 ionas go mbeidh an creat reachtach lena rialaítear earnáil an iompair de bhóthar san Aontas oiriúnach don saol atá amach romhainn.
MEABHRÁN MÍNIÚCHÁIN

1.COMHTHÉACS AN TOGRA

•Cúiseanna agus cuspóirí an togra

Is é is aidhm don togra seo comhsheasmhacht dhlíthiúil idir Rialachán (CE) Uimh. 1008/2008 agus comhaontú idirnáisiúnta a áirithiú.

Sainítear le hAirteagal 13 de Rialachán 1008/2008 na coinníollacha faoina gceadaítear socruithe léasa d’aerárthaí atá cláraithe i dtríú tíortha, socruithe léasa fhliuch go háirithe. Is in imthosca eisceachtúla amháin is féidir na socruithe sin a dhéanamh, ar nós ganntanas aerárthaí sásúla a bheith ar mhargadh an Chomhphobail, agus ba cheart iad a bheith srianta ó thaobh ama de agus caighdeáin sábháilteachta a chomhlíonadh atá coibhéiseach le rialacha sábháilteachta reachtaíochta an Chomhphobail agus reachtaíocht na mBallstát.

Síníodh an Comhaontú Aeriompair idir an Comhphobal Eorpach agus na Ballstáit, ar thaobh amháin, agus Stáit Aontaithe Mheiriceá (SAM) ar an taobh eile an 25 agus an 30 Aibreán 2007, agus leasaíodh é le Prótacal an 24 Meitheamh 2010. Tá an Comhaontú i bhfeidhm go sealadach ón 30 Márta 2008. Tá an Prótacal leasaitheach i bhfeidhm go sealadach ón 24 Meitheamh 2010.

Déanann an Comhaontú foráil maidir le córas léasa fhliuch oscailte idir na comhpháirtithe. Chun soiléireacht agus cinnteacht a áirithiú do na haeriompróirí, mhol an Coimisiún don Chomhairle an túdaráis a thabhairt dó comhaontú sonrach léasa fhliuch a chaibidliú le SAM, a mbeidh sé d’aidhm aige deireadh a chur leis na srianta ama.

Tá sé mar aidhm ag an togra seo rialachán ábhartha an Aontais a oiriúnú dá réir sin. Tá raon feidhme a nteoranta aige, dá bhrí sin, agus ní bheidh feidhm aige ach maidir le hAirteagal 13(3)(b) de Rialachán (CE) Uimh. 1008/2008. Ní athrófar forálacha eile Airteagal 13 (e.g. forálacha maidir le caighdeáin sábháilteachta agus cearta an údaráis inniúil).

Sa ghearrthéarma, thabharfaí maolú ó na srianta do SAM, agus bheadh sí ar an gcéad tríú tír a mbeadh comhaontú léasa fhliuch aici leis an Aontas. D’fhéadfadh tríú tíortha eile maoluithe cosúla a lorg amach anseo, ach dhéileálfaí le gach cás ina cheann agus ina cheann agus níor cheart díolúine a thabhairt ach amháin má tá údar cuí léi.

De thoradh na gcomhaontuithe léasa fhliuch féin a bheadh aon tionchar díreach nó indíreach, agus ní de thoradh leasú ar an rialachán.

•Comhsheasmhacht le forálacha beartais atá sa réimse beartais cheana

Cuireann an tionscnamh seo le forálacha atá i bhfeidhm cheana féin ag an Aontas a phléann le seirbhísí aeir mar atá i Rialachán (CE) Uimh. 1008/2008 faoi láthair. Beidh sé comhsheasmhach freisin leis an gcomhaontú léasa fhliuch atá beartaithe idir an tAontas agus SAM agus an Comhaontú Aeriompair atá i bhfeidhm idir an tAontas agus SAM.

•Comhsheasmhacht le beartais eile de chuid an Aontais

Tá an tionscnamh seo comhsheasmhach go hiomlán le cuspóirí straitéiseacha 2014-2019 an Choimisiúin maidir leis an Aontas a chur chun cinn mar ghníomhaí domhanda agus poist agus fás a chothú.

2.BUNÚS DLÍ, COIMHDEACHT AGUS COMHRÉIREACHT

•Bunús dlí
MEABHRÁN MÍNIÚCHÁIN

1.COMHTHÉACS AN TOGRA

•Foras agus cuspóirí an togra

Bíonn ar an Aontas Eorpach (AE) dul i ngleic le dúshláin i roinnt mhaith réimsí beartais agus bíonn an-éileamh ar staidreamh Eorpach i gcónaí. Bíonn an cur chun feidhme agus an faireachán a dhéantar ar bheartais de chuid an Aontais Eorpaigh ag brath ar fhaisnéis staidrimh ardcháilíochta inchomparáide faoi na dálaí eacnamaíocha, sóisialta agus comhshaoil atá i réim san Aontas Eorpach agus ar a comhpháirteanna ar an leibhéal náisiúnta agus réigiúnach. Tá staidreamh Eorpach ag teastáil freisin má tá an pobal i gcoitinne chun ‘an Eoraip’ a thuiscint agus má tá saoránaigh chun páirt a ghlacadh sa phróiseas daonlathach agus sa díospóireacht ar an Aontas Eorpach mar atá sé faoi láthair agus mar a bheidh sé sa todhchaí.

D’fhonn freastal ar na riachtanais faisnéise a eascraíonn as na 10 dtosaíocht pholaitiúla atá ag an gCoimisiún, is gá aghaidh a thabhairt ar roinnt bearnaí práinneacha staidrimh. Ina theannta sin, is gá an tráthúlacht a bhaineann le cineálacha áirithe staidrimh Eorpaigh a fheabhsú mar ábhar práinne ar mhaithe leis an bhfaisnéis níos cothroime le dáta a theastaíonn do chleachtadh an tSeimeastair Eorpaigh a sholáthar.

Cé go bhfuil iarracht shuntasach déanta ag córais staidrimh náisiúnta ar a modhanna táirgthe a nuachóiriú le tacaíocht ón gclár staidrimh Eorpach 2013-2017, níl an bonneagar reatha táirgthe staidrimh sách solúbtha go fóill chun staidreamh nua a sholáthar nuair a bhíonn sin ag teastáil. Cuireann an méid seo srian ar an ualach gaolmhar costais agus riaracháin ag an am céanna. Faoi mar atá cúrsaí faoi láthair, ní bheidh an Córas Staidrimh Eorpach (CSE) in ann freastal ar an éileamh a bhíonn ag méadú ar staidreamh ná ar an ngá atá le staidreamh a chur ar fáil níos tapa. Chuirfeadh sé sin ábharthacht an staidrimh Eorpaigh i mbaol.

Dá bhrí sin, is é cuspóir an togra seo an clár staidrimh Eorpach a fhadú go dtí an tréimhse 20182020 agus an tacaíocht airgeadais a theastaíonn uaidh a sholáthar do CSE chun é a chumasú leis na nithe seo a leanas a dhéanamh:
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

Tháinig Rialachán (AE) 2015/848 ó Pharlaimint na hEorpa agus ón gComhairle an 20 Bealtaine 2015 maidir le himeachtaí dócmhainneachta (athmhúnlú), "an Rialachán" anseo feasta, i bhfeidhm an 26 Meitheamh 2015. Beidh feidhm ag an Rialachán ón 26 Meitheamh 2017, seachas an chuid de a bhaineann le córas na gclár náisiúnta dócmhainneachta a idirnascadh, a mbeidh feidhm aici ón 26 Meitheamh 2019.

Liostaítear in Iarscríbhinn A a ghabhann le Rialachán (AE) 2015/848 na himeachtaí dócmhainneachta dá dtagraítear i bpointe (4) d'Airteagal 2 den Rialachán. Liostaítear in Iarscríbhinn B na cleachtóirí dócmhainneachta dá dtagraítear i bpointe (5) d'Airteagal 2.

I Nollaig 2015 thug an Pholainn fógra don Choimisiún faoi athchóiriú suntasach ar a dlí náisiúnta maidir le hathstruchtúrú a thiocfadh i bhfeidhm an 1 Eanáir 2016 agus d'iarr sí air na liostaí atá leagtha amach in Iarscríbhinn A agus Iarscríbhinn B a ghabhann leis an Rialachán a leasú dá réir. De réir Airteagal 1(1), phointe (4) d'Airteagal 2 agus aithris (9) den Rialachán ní "imeachtaí dócmhainneachta" iad imeachtaí náisiúnta i gcomhthéacs an Rialacháin ach amháin i gcás ina bhfuil siad liostaithe in Iarscríbhinn A a ghabhann leis. Is dearbhú air sin aithris (9) den Rialachán: "Ba cheart feidhm a bheith ag an Rialachán seo maidir le himeachtaí dócmhainneachta a chomhlíonann na coinníollacha atá leagtha amach ann, is cuma cé acu duine nádúrtha nó duine dlítheanach, trádálaí nó duine aonair an féichiúnaí. Tá liosta uileghabhálach de na himeachtaí dócmhainneachta sin in Iarscríbhinn A.... Níor cheart nósanna imeachta náisiúnta dócmhainneachta nach bhfuil liostaithe in Iarscríbhinn A a chumhdach leis an Rialachán seo".

Tá grinnanailís déanta ag an gCoimisiún ar an iarraidh ón bPolainn lena áirithiú go gcomhlíonann an fógra a thug sí ceanglais an Rialacháin.

Ba cheart, mar sin, Rialachán (AE) 2015/848 a leasú dá réir.
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

Leagtar síos le Rialachán (AE) 2015/936 na rialacha comhchoiteanna i dtaca le hallmhairiú táirgí teicstíle ó thríú tíortha áirithe nach dtagann faoi chomhaontuithe déthaobhacha, prótacail ná comhshocraíochtaí eile, ná faoi rialacha sonracha eile an Aontais i dtaca le hallmhairiú.

I dtaca le feabhas a chur ar an gcaidreamh idir an tAontas Eorpach agus Poblacht na Bealarúise ba chéim mhór chun tosaigh é gur scaoileadh saor na cimí polaitíochta an 22 Lúnasa 2015, agus ba chúntach an ní freisin gur thug Poblacht na Bealarúise faoi roinnt tionscnamh dearfach a dhéanamh le dhá bhliain anuas.

Á ghlacadh leis go ndearnadh forbairtí dearfacha polaitíochta maidir leis an gcaidreamh idir an tAontas Eorpach agus Poblacht na Bealarúise, agus d’fhonn feabhas breise a chur ar an gcaidreamh déthaobhach seo, molann an Coimisiún deireadh a chur leis na cuótaí uathrialacha ar allmhairiú táirgí teicstíle agus táirgí éadaí de thionscnamh Phoblacht na Bealarúise, á chur san áireamh, ag an am céanna, an úsáid theoranta a dhéantar díobh. Chuige sin, ba cheart Iarscríbhinn II agus Iarscríbhinn III de Rialachán (AE) 2015/936 a leasú dá réir.

Ina theannta sin, béarfar ar an bhfaill seo chun cóid AC earráideacha a cheartú agus chun ainmneacha oifigiúla Phoblacht na Bealarúise agus Dhaon-Phoblacht Dhaonlathach na Cóiré, faoi mar atá i dTreoir Stíle Idirinstitiúideach an Aontais Eorpaigh (2011), a thabhairt isteach, agus chun an tréimhse bailíochta le haghaidh údaruithe allmhairiúcháin a fhadú ó shé mhí go naoi mí, ionas go bhféadfar nósanna imeachta riaracháin a éascú.
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

Faoi láthair tá breis is 300 údarás sibhialta agus míleata sna Ballstáit a bhfuil sé de chúram orthu feidhmeanna garda cósta a chomhlíonadh i raon leathan réimsí, amhail an tsábháilteacht mhuirí, an tslándáil mhuirí, oibríochtaí cuardaigh agus tarrthála, rialú ag teorainneacha, rialú ar iascach, forfheidhmiú dlí agus cosaint an chomhshaoil. Cuireann roinnt gníomhaireachtaí de chuid an Aontais, go háirithe an Ghníomhaireacht Eorpach um an nGarda Teorann agus Cósta, an Ghníomhaireacht Eorpach um Shábháilteacht Mhuirí agus an Ghníomhaireacht Eorpach um Rialú ar Iascach, cuireann siad tacaíocht ar fáil do na húdaráis náisiúnta chun na feidhmeanna sin a chomhlíonadh.

In 2014 thug an Coimisiún chun críche staidéar féidearthachta inar scrúdaíodh an gá atá le feabhas a chur ar an gcomhar agus an comhordú idir comhlachtaí náisiúnta agus gníomhaireachtaí náisiúnta a bhfuil sé de chúram orthu feidhmeanna garda cósta a chomhlíonadh. Aithnítear sa staidéar seo raon saincheisteanna i dtaca le comhar níos dlúithe a dhéanamh, go sonrach mar a bhaineann sin le faireachas oibríochtúil agus comhroinnt sonraí, ar dhá réimse iad is bonn leis na feidhmeanna réamhráite uile.

An gá atá le feabhas a chur ar an gcomhar agus an comhordú a dhéantar idir údaráis a bhfuil sé de chúram orthu feidhmeanna garda cósta a chomhlíonadh, tugadh aitheantas ina dhiaidh sin dó i reachtaíocht iompair mhuirí an Aontais, i Straitéis Slándála Muirí an Aontais Eorpaigh maille le Plean Gníomhaíochta a ghlac an Chomhairle in 2014 agus sa Chlár Oibre Eorpach maidir leis an Imirce a ghlac an Coimisiún in 2015.

Is é is cuspóir don togra reachtach seo lena dtreisítear an comhar Eorpach maidir le feidhmeanna garda cósta feabhas a chur ar an gcomhar agus an comhordú a dhéantar idir gníomhaíochtaí ábhartha an Aontais Eorpaigh chun sineirgí idir na seirbhísí ar leith a fheabhsú, ionas gur féidir leo seirbhísí ilchuspóireacha atá níos éifeachtúla agus níos costéifeachtaí a chur ar fáil do na húdaráis náisiúnta sin a bhfuil sé de chúram orthu feidhmeanna garda cósta a chomhlíonadh.

Is cuid de shraith beart a mhol an Coimisiún chun an chosaint atáthar a dhéanamh ar theorainneacha seachtracha na hEorpa a threisiú, lena náirítear an comhar Eorpach maidir le feidhmeanna garda cósta, atá sa togra seo, sraith a chuimsíonn freisin togra le haghaidh leasú ar Rialachán (CE) Uimh. 1406/2002 ón gComhairle lena mbunaítear an Ghníomhaireacht Eorpach um Shábháilteacht Mhuirí (EMSA) agus togra le haghaidh Rialachán ón gComhairle lena mbunaítear an Ghníomhaireacht Eorpach um an nGarda Teorann agus Cósta. Maidir leis na leasuithe substainteacha atá sa togra seo is ionann iad agus na leasuithe atá beartaithe ar an Rialachán lena mbunaítear EMSA agus na forálacha atá beartaithe i ndáil leis an gcomhar Eorpach i measc gardaí cósta atá sa togra le haghaidh Rialachán lena mbunaítear an Ghníomhaireacht Eorpach um an nGarda Teorann agus Cósta.
52014PC0345

Proposal for a REGULATION OF THE EUROPEAN PARLIAMENT AND OF THE COUNCIL on additional customs duties on imports of certain products originating in the United States of America (codification) /* COM/2014/0345 final - 2014/ () */
2011/0465 (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun Airteagal 294(6) den Chonradh ar Fheidhmiú an Aontais Eorpaigh maidir leis an

seasamh ón gComhairle i dtaca le glacadh Rialacháin ó Pharlaimint na hEorpa agus ón gComhairle maidir le nósanna imeachta áirithe chun an Comhaontú Cobhsaíochta agus Comhlachais idir na Comhphobail Eorpacha agus a mBallstáit, ar thaobh amháin, agus Poblacht na Seirbia, ar an taobh eile, a chur i bhfeidhm

1. Cúlra

An dáta a seoladh an togra chuig Parlaimint na hEorpa agus chuig an gComhairle (doiciméad COM(2011) 0938 – 2011/0465 COD): || 10 Eanáir 2012

Dáta na tuairime ó Choiste Eacnamaíoch agus Sóisialta na hEorpa: || n.b.

Dáta an tseasaimh ó Pharlaimint na hEorpa, an chéad léamh: || 25 Deireadh Fómhair 2012

An dáta a seoladh an togra leasaithe: || n.b.

An dáta a glacadh an seasamh ón gComhairle: || 28 Eanáir 2014

2. Cuspóir an togra ón gCoimisiún

Is é cuspóir an togra rialachán a ghlacadh maidir leis na rialacha agus na nósanna imeachta i ndáil le cur chun feidhme forálacha áirithe a bhaineann le trádáil agus atá sa Chomhaontú Cobhsaíochta agus Comhlachais idir na Comhphobail Eorpacha agus a mBallstáit, ar thaobh amháin, agus Poblacht na Seirbia, ar an taobh eile (CCC), agus i ndáil le cur chun feidhme an Chomhaontaithe Eatramhaigh ar thrádáil agus ar ábhair a bhaineann le trádáil idir an Comhphobal Eorpach, ar thaobh amháin, agus Poblacht na Seirbia, ar an taobh eile (IA), amhail iad siúd a bhaineann le lamháltais trádála, oiriúnuithe teicniúla, bearta cosanta, iomaíocht agus calaois.

3. Tráchtaí maidir leis an seasamh ón gComhairle

Bhí an togra seo ag brath ar an toradh ar an bpacáiste Omnibus um Thrádáil I. Ba é ab aidhm don phacáiste Omnibus um Thrádáil I na rialacháin maidir le trádáil atá ann cheana a leasú d'fhonn na rialacha nós imeachta coiste nua a thabhairt isteach, tar éis theacht i bhfeidhm Chonradh Liospóin. Maidir le cuid de na rialacháin lena mbaineann, is rialacháin iad maidir le cur chun feidhme CCCanna le tíortha eile na mBalcán Thiar, atá comhchosúil leis an togra atá ann faoi láthair.

Thángthas ar chomhréiteach in Iúil 2013 maidir leis na rialacha nós imeachta coiste nua sa phacáiste Omnibus um Thrádáil I. Rinneadh leasú ar théacs an togra chun na rialacha nós imeachta coiste athbhreithnithe a chur isteach, mar a comhaontaíodh iad faoin bpacáiste Omnibus um Thrádáil I maidir le rialacháin den chineál céanna. Anuas air sin, rinneadh leasú ar an togra freisin chun a chur san áireamh nárbh ann a thuilleadh don Comhaontú Eatramhach nuair a tháinig an CCC i bhfeidhm an 1 Meán Fómhair 2013. Ar deireadh, comhaontaíodh foráil maidir le cur i bhfeidhm cúlghabhálach Airteagail 2, 3 agus 4 den Rialachán chun na forálacha sin a chur i bhfeidhm ón 1 Feabhra 2010.

Thángthas ar chomhaontú sealadach faoin togra athbhreithnithe sin ag idirphlé trípháirteach neamhfhoirmiúil an 26 Samhain 2013.

4. Conclúid

Dá bhrí sin, is féidir leis an gCoimisiún glacadh leis na leasuithe a rinne an Chomhairle ar an togra uaidh.
2013/0039 (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun Airteagal 294(6) den Chonradh ar Fheidhmiú an Aontais Eorpaigh maidir leis an

seasamh ón gComhairle maidir le rialachán ó Pharlaimint na hEorpa agus ón gComhairle a ghlacadh lena leasaítear rialacháin áirithe a bhaineann leis an gcomhbheartas tráchtála maidir leis na nósanna imeachta chun bearta áirithe a ghlacadh (2011/0153 (COD))

An dáta a seoladh an togra chuig Parlaimint na hEorpa agus chuig an gComhairle (doiciméad COM(2011) 82 final – – 2011/0039 (COD)): || 7 Márta 2011

Dáta na tuairime ó Choiste Eacnamaíoch agus Sóisialta na hEorpa: || n.b.

Dáta an tseasaimh ó Pharlaimint na hEorpa, an chéad léamh: || 14 Márta 2012

An dáta a glacadh an seasamh ón gComhairle: || 15 Samhain 2013

2. CUSPÓIR AN TOGRA ÓN gCOIMISIÚN

Léiríonn an togra na hathruithe i gcreat dlí an Aontais agus an chothromaíocht institiúideach de thoradh theacht i bhfeidhm Chonradh Liospóin. Ailínítear na rialacháin atá ann le hAirteagal 290 agus Airteagal 291 den CFAE agus le Rialachán (AE) Uimh. 182/2011 ó Pharlaimint na hEorpa agus ón gComhairle lena leagtar síos na rialacha agus na prionsabail ghinearálta a bhaineann le sásraí maidir le rialú ag na Ballstáit ar fheidhmiú cumhachtaí cur chun feidhme an Choimisiúin, a d'eascair ó Airteagal 291(3) den CFAE.

Trí rialú fheidhmiú cumhachtaí cur chun feidhme an Choimisiúin i dtaca le Rialachán Uimh. 182/2011 a ailíniú beifear in ann cumhachtaí cur chun feidhme an Choimisiúin a fheidhmiú ar bhealach níos éifeachtaí agus níos éifeachtúla agus cuirfear le chomhbheartas tráchtála atá níos éifeachtaí agus níos éifeachtúla. Trí na nósanna imeachta ar na gnáthnósanna imeachta a ailíniú, ceadófar tuiscint níos éasca faoin togra freisin ar na nósanna imeachta is infheidhme maidir le beartas trádála agus le forálacha trédhearcachta an rialacháin chothrománaigh cuirfear leis an trédhearcacht i ndáil le seoladh beartais trádála ina hiomláine.

3. BARÚLACHA MAIDIR LEIS AN SEASAMH ÓN gCOMHAIRLE

Tá an seasamh ón gComhairle ar an gcéad léamh i gcomhréir le toradh an idirphlé thrípháirtigh dheireanaigh idir Parlaimint na hEorpa agus an Chomhairle a tionóladh an 5 Meitheamh 2013, agus a dhaingnigh an dá institiúid ina dhiaidh sin ar leibhéal COREPER agus an Choiste um Thrádáil Idirnáisiúnta (INTA) in Iúil 2013.

4. CONCLÚID

Is féidir leis an gCoimisiún glacadh leis na leasuithe a rinne an Chomhairle ar an togra uaidh.